Rīgā

16.04.2024

**Lēmums Nr. 4-02/25/2024**

**Par stratēģiskā ietekmes uz vidi novērtējuma procedūras**

**nepiemērošanu**

**Adresāts, plānošanas dokumenta izstrādātāja:**

Ogres novada pašvaldība, reģistrācijas Nr. 90000024455, juridiskā adrese: Brīvības iela 33, Ogre, Ogres novads, LV–5001, e – pasta adrese: ogresdome@ogresnovads.lv (turpmāk – Izstrādātāja).

**Plānošanas dokumenta sagatavotāja:**

Roberta Jevsejeva pilnvarotā persona Viesturs Laiviņš[[1]](#footnote-1), adrese: Zuteņu iela 10 – 4, Rīga, LV – 1004; e – pasts: v.laivins@gmail.com (turpmāk – Sagatavotājs).

**Plānošanas dokumenta nosaukums**:

Lokālplānojums nekustamajam īpašumam Rīgas ielā 3 (kadastra apzīmējums 7405 001 0379), Ikšķilē, Ogres novadā (turpmāk – Lokālplānojums).

**Izvērtētā dokumentācija:**

Sagatavotāja 2024. gada 25. marta vēstule *“Iesniegums”*, iesniegums *“Par plānošanas dokumenta Lokālplānojuma nekustamajam īpašumam Rīgas ielā 3, Ikšķilē (kadastra apzīmējums 7405 001 0379) izstrādes uzsākšanu”[[2]](#footnote-2)* (turpmāk – Iesniegums), Ogres novada domes 2023. gada 30. novembra lēmums (protokola Nr. 19., 24. p.) “*Par lokālplānojuma izstrādes uzsākšanu* *zemes vienībai Rīgas ielā 3, Ikšķilē, Ogres nov. ar mērķi grozīt Ogres novada teritorijas plānojumu”,* Darba uzdevums *“Lokālplānojumam zemes vienībai Rīgas ielā 3, Ikšķilē, Ogres nov. ar mērķi grozīt Ogres novada teritorijas plānojumu”* (turpmāk – Darba uzdevums), Valsts vides dienesta Atļauju pārvaldes (turpmāk – Dienests) 2024. gada 15. marta vēstule Nr. 11.2/AP/3113/2024 *“Nosacījumi lokālplānojuma izstrādei Rīgas ielā 3, Ikšķilē”,* Dabas aizsardzības pārvaldes Vidzemes reģionālās administrācijas (turpmāk – DAP administrācija) 2024. gada 13. marta vēstule Nr. 4.8/1479/2024–N *“Par ietekmes uz vidi stratēģiskā novērtējuma nepieciešamību”* un Veselības inspekcijas 2024. gada 15. marta vēstule Nr. 2.4.5.–4/42 “*Nosacījumi teritorijas plānojumam”.*

**Plānošanas dokumenta izstrādātāja viedoklis:**

Plānošanas dokumentam nav nepieciešams veikt stratēģisko ietekmes uz vidi novērtējumu (turpmāk – Stratēģiskais novērtējums).

**Faktu konstatācija, izvērtējums, argumenti un apsvērumi lēmuma satura noteikšanai:**

1. Likuma 23.1 panta pirmā daļa paredz, ka, uzsākot tādu plānošanas dokumentu sagatavošanu, kam saskaņā ar šo Likumu var būt būtiska ietekme uz vidi, arī uz Eiropas nozīmes aizsargājamo dabas teritoriju (*Natura 2000*), tā izstrādātājs iesniedz kompetentajai institūcijai – Vides pārraudzības valsts birojam[[3]](#footnote-3) (turpmāk – Birojs) – rakstveida iesniegumu. Pirms rakstveida iesnieguma iesniegšanas izstrādātājs konsultējas ar ieinteresētajām vides un sabiedrības veselības institūcijām un iesniegumā pamato nepieciešamību plānošanas dokumentam piemērot Stratēģisko novērtējumu vai iemeslus, kādēļ šāds novērtējums nav nepieciešams. Likuma 23.3 panta 1. punkts noteic, ka Birojs pieņem motivētu lēmumu par to, vai konkrētam plānošanas dokumentam ir nepieciešams Stratēģiskais novērtējums.
2. 2024. gada 25. martā Birojā saņemta Sagatavotāja 2024. gada 25. marta vēstule *“Iesniegums”* un Iesniegums, kurā norādīts, ka Lokālplānojuma izstrāde tiek veikta atbilstoši Ogres novada domes 2023. gada 30. novembra lēmumam (protokola Nr. 19., 24. p.) “*Par lokālplānojuma izstrādes uzsākšanu zemes vienībai Rīgas ielā 3, Ikšķilē, Ogres nov. ar mērķi grozīt Ogres novada teritorijas plānojumu”* (turpmāk – Lēmums) un Darba uzdevumam. Atbilstoši Iesniegumam, Lēmumam un Darba uzdevumam:
	1. Plānošanas dokumentu paredzēts izstrādāt saskaņā ar Ogres novada ilgtspējīgas attīstības stratēģiju 2013. – 2037. gadam (turpmāk – Stratēģiju) un saskaņā ar spēkā esošo Ikšķiles novada[[4]](#footnote-4) teritorijas plānojumu[[5]](#footnote-5) (turpmāk – Teritorijas plānojums). Lokālplānojuma izstrāde tiek veikta, lai zemes vienībā esošo būvi pārveidotu par daudzdzīvokļu ēku.
	2. Lokālplānojums tiek izstrādāts nekustamajam īpašumam Rīgas ielā 3 (kadastra apzīmējums 7405 001 0379), Ikšķilē, Ogres novadā (turpmāk – Īpašums). Īpašuma platība ir 0,2081 ha.
	3. Saskaņā ar spēkā esošo Teritorijas plānojumu Īpašumam ir noteikts funkcionālais zonējums *Savrupmāju apbūves teritorija (DzS).* Atbilstoši Teritorijas plānojuma Teritorijas izmantošanas un apbūves noteikumu (turpmāk – TIAN) 158. punktam funkcionālajā zonā *Savrupmāju apbūves teritorija (DzS)* kā galvenais izmantošanas veids noteikts savrupmāju apbūve ar maksimālo stāvu skaitu 2. Atbilstoši TIAN 266. punktam funkcionālajā zonā *Mazstāvu dzīvojamā teritorija (DzM)* pieļaujama daudzdzīvokļu māju apbūve ar stāvu skaitu 3. Lai īstenotu plānoto ieceri, ar Lokālplānojumu ir paredzēts mainīt Īpašuma teritorijai funkcionālo zonējumu uz *Mazstāvu dzīvojamā teritorija (DzM)*.
	4. Īpašums robežojas ar *Savrupmāju apbūves teritoriju (DzS)* un *Dabas un apstādījumu teritoriju (DA2).* Pretējā ielas pusē ir *Mazstāvu dzīvojamā teritorija (DzM)* ar trīs stāvu daudzdzīvokļu ēkām un *Publiskās apbūves teritorija (P3).* Īpašums ir iekļauts ainaviski vērtīgā teritorijā *“Daugavas krasta ainava” (TIN5).*
	5. Lokālplānojuma teritorijā ir pieejami centralizēti ūdensapgādes un kanalizācijas tīkli.
	6. Lokālplānojuma risinājumos plānotās darbības neatbilst Likuma 1. un 2. pielikumā minētajām darbībām.
	7. Saskaņā ar Dabas datu pārvaldības sistēmā *”Ozols”* iekļauto informāciju, Īpašumā neatrodas īpaši aizsargājamas dabas teritorijas (turpmāk – ĪADT) vai mikroliegums, tajā nav sastopami īpaši aizsargājami biotopi un sugas.
3. Izstrādātāja, atbilstoši Ministru kabineta 2004. gada 23. marta noteikumu Nr. 157 *“Kārtība, kādā veicams ietekmes uz vidi stratēģiskais novērtējums”* (turpmāk – Noteikumi Nr. 157)III nodaļā noteiktajam, ir veikusi konsultācijas par plānošanas dokumenta Stratēģiskā novērtējuma nepieciešamību ar Dienestu, Veselības inspekciju un DAP administrāciju. Iesniegumam pievienotas:
	1. Dienesta 2024. gada 15. marta vēstule Nr. 11.2/AP/3113/2024 *“Nosacījumi lokālplānojuma izstrādei Rīgas ielā 3, Ikšķilē”*. Dienesta ieskatā, ņemot vērā Likuma 23.2 pantā noteiktos Stratēģiskā novērtējuma nepieciešamības kritērijus un Noteikumu Nr. 157 prasības, plānošanas dokumentam nav jāveic Stratēģiskais novērtējums, jo, ievērojot Dienesta nosacījumus, nav paredzama būtiska ietekme uz vidi un cilvēku veselību. Dienesta vēstulē izvirzītas prasības Lokālplānojuma izstrādei:
		1. Lokālplānojuma risinājumus izvērtēt Stratēģijas kontekstā un nodrošināt atbilstību tai.
		2. Uzrādīt vides un dabas resursu aizsargjoslas, nosakot saimnieciskās darbības aprobežojumus atbilstoši Aizsargjoslu likumam.
		3. Grafiskajā daļā attēlot funkcionālo zonējumu un piebraucamos ceļus lokālplānojuma teritorijai.
		4. Lokālplānojuma teritorijai izstrādāt teritorijas inženierkomunikāciju shēmu, paredzot pieslēgumu pašvaldības centralizētajām ūdensapgādes un sadzīves kanalizācijas sistēmām.
		5. Noteikt prasības lietusūdeņu novadīšanas risinājumiem atbilstoši vides normatīvo aktu prasībām.
		6. Noteikt prasības teritorijas labiekārtojumam un apstādījumu izveidei, ņemot vērā teritorijas atrašanos ainaviski vērtīgajā teritorijā un līdzās parka teritorijai.
	2. DAP administrācijas 2024. gada 13. marta vēstule Nr. 4.8/1479/2024–N *“Par ietekmes uz vidi stratēģiskā novērtējuma nepieciešamību”*, kurā norādīts, ka, saskaņā ar [Dabas datu pārvaldības sistēmā *“Ozols”*](https://ozols.gov.lv/pub) iekļauto informāciju, Lokālplānojuma teritorija neatrodas ĪADT vai mikroliegumā, tajā nav sastopami īpaši aizsargājami biotopi un sugas. DAP administrācijas vērtējumā plānošanas dokumentam nav nepieciešams piemērot Stratēģisko novērtējumu, jo teritorijā nav konstatētas īpaši aizsargājamas dabas vērtības.
	3. Veselības inspekcijas 2024. gada 15. marta vēstule Nr. 2.4.5.–4/42 “*Nosacījumi teritorijas plānojumam”.* Veselības inspekcija, izvērtējot informāciju par plānošanas dokumenta izstrādes mērķi, ņemot vērā Likuma 4. panta prasības un to, ka ar plānošanas dokumentu netiek paredzētas Likuma 1. pielikuma darbības, uzskata, ka plānošanas dokumentam nav nepieciešams piemērot Stratēģisko novērtējumu.
4. Darba uzdevumā izvirzītas prasības Lokālplānojuma izstrādei, tostarp:
	1. Izvērtēt Lokālplānojuma attīstības ieceres atbilstību Stratēģijai. Lokālpļānojuma risinājumus izstrādāt saskaņā ar Stratēģijas vadlīnijām.
	2. Lokālplānojuma teritorijas funkcionālo zonējumu izstrādāt saskaņā ar Ministru kabineta 2013. gada 30. aprīļa noteikumiem Nr. 240 *“Vispārīgie teritorijas plānošanas, izmantošanas un apbūves noteikumi”* (turpmāk – Noteikumi Nr. 240).
	3. Lokālplānojuma ietvaros veikt ainavas analīzi, kā arī izvērtēt Lokālplānojumā paredzēto risinājumu, plānotās apbūves ietekmi uz ainavu, tās vizuāli estētisko kvalitāti.
	4. Izstrādāt transporta, gājēju un velo infrastruktūras risinājumus, nodrošinot ērtu sasaisti ar esošo transporta infrastruktūru, izstrādāt perspektīvo transporta organizācijas shēmu, gājēju un veloceliņu shēmas.
	5. Piekļuvi zemesgabalam nodrošināt no Parka ielas.
	6. Paredzēto auto novietņu un velo novietņu skaitu un izvietojumu precizēt un pamatot Lokālplānojuma izstrādes ietvaros.
	7. Grafiskajā daļā attēlot apgrūtinājumus un zemes vienību izmantošanas ierobežojumus – esošās un projektētās inženierkomunikācijas un to aizsargjoslas, ielu aizsargjoslas un būvlaides.
5. Lokālplānojums nav ietverts to plānošanas dokumentu vidū, kam saskaņā ar Noteikumu Nr. 157 2. punktu Stratēģiskais novērtējums būtu nepieciešams, neatkarīgi no plānošanas nolūka un saturiskās ieceres. Līdz ar to jautājums par Stratēģiskā novērtējuma nepieciešamību izriet no vērtējuma par sagaidāmās ietekmes būtiskumu. Novērtējis Biroja rīcībā esošo informāciju, kā arī vadoties no Likuma 23.2 panta noteiktajiem kritērijiem, Birojs konstatē, ka konkrētais Lokālplānojums atbilst plānošanas dokumenta veidam, kam Stratēģiskais novērtējums nav nepieciešams:
	1. Likuma 23.2 pants noteic, ka, vērtējot Stratēģiskā novērtējuma nepieciešamību, ņem vērā plānošanas dokumenta būtību (23.2 panta 1. punkts), tostarp un to, cik lielā mērā tajā tiek ietverti priekšnoteikumi paredzēto darbību un projektu realizācijai, ievērojot vietas izvēli, darbības veidu, apjomu, nosacījumus un resursu izmantošanu, kā arī to, cik lielā mērā dokuments ietekmē citus plānošanas dokumentus atšķirīgos plānošanas līmeņos, pastiprina vai rada vides problēmas (23.2 panta 1. punkta “a”, “b”, “c”, “d” apakšpunkts). Tāpat Likuma 23.2 pants 2. punktā noteic, ka jāņem vērā iespējamai ietekmei pakļautās teritorijas un sagaidāmās ietekmes raksturs, – ilgums, summārās ietekmes, pārrobežu ietekmes, avāriju riski u.c. Savukārt Likuma 23.2 panta 3. un 4. punkts paredz, ka jāņem vērā ietekmei pakļautās teritorijas jutīgums, tostarp ietekmi uz aizsargājamām dabas un kultūras vērtībām, vides resursiem.
	2. Likuma 4. panta trešās daļas 1. un 2. punkts noteic, ka Stratēģisko novērtējumu citu starpā veic plānošanas dokumentiem, ko apstiprina vietējā pašvaldība un kas saistīti ar reģionālo attīstību, zemes izmantošanu, teritoriju plānojumiem un ietver pamatnosacījumus šā Likuma [1.](http://likumi.lv/doc.php?id=51522#piel1)vai [2. pielikumā](http://likumi.lv/doc.php?id=51522#piel2) paredzēto darbību īstenošanai, kā arī plānošanas dokumentiem, kas var būtiski ietekmēt Eiropas nozīmes aizsargājamo dabas teritoriju (*Natura 2000*). Savukārt Likuma 4. panta piektā daļa paredz, ka Stratēģisko novērtējumu šā panta trešās daļas plānošanas dokumentiem neveic, ja tie attiecas uz nelielu teritoriju izmantošanu vietējās pašvaldības līmenī vai nelieliem to grozījumiem, izņemot gadījumus, kad šo dokumentu īstenošana var būtiski ietekmēt vidi.
	3. Saskaņā ar Darba uzdevumu Īpašuma teritorijai paredzēts noteikt funkcionālo zonējumu atbilstoši Noteikumos Nr. 240 ietvertajam funkcionālo zonu iedalījumam, lai radītu priekšnoteikumus trīs stāvu daudzdzīvokļu dzīvojamās mājas izbūvei Īpašuma teritorijā. Birojs konstatē, ka Īpašumam, atbilstoši spēkā esošajam Teritorijas plānojumam, noteiktais funkcionālais zonējums ir *Savrupmāju apbūves teritorija (DzS),* ko ar Lokālplānojumu paredzēts mainīt uz funkcionālo zonējumu *Mazstāvu dzīvojamā teritorija (DzM)*. Birojs secina, ka ar Lokālplānojuma īstenošanu netiek paredzētas jaunas būtiskas izmaiņas teritorijas turpmākajā izmantošanā (salīdzinājumā ar pašlaik jau pieļaujamo apbūvi) (Likuma 23.2panta 3. punkta “d” apakšpunkts).
	4. Saskaņā ar Iesniegumā sniegto informāciju un Darba uzdevumu, Lokālplānojuma teritorijā netiek plānotas Likuma 1. un 2. pielikumā minētās darbības. Izvērtējis Birojā iesniegto informāciju, kas pamato plānošanas dokumenta izstrādi, Birojs arī nekonstatē, ka attiecīgās darbības Lokālplānojuma teritorijā varētu tikt paredzētas. Ievērojot minēto, Lokālplānojums nav pielīdzināms Likuma 4. panta trešās daļas 1. punktā noteiktam plānošanas dokumentam, kam Stratēģiskais novērtējums nepieciešams.
	5. Atbilstoši DAP administrācijas sniegtajai informācijai, Lokālplānojuma teritorija neatrodas ĪADT vai mikroliegumā, tajā nav sastopami īpaši aizsargājami biotopi vai sugas. Līdz ar to nav konstatējams, ka Lokālplānojums atbilstu Likuma 4. panta trešās daļas 2. punktā noteiktam plānošanas dokumentam, kam Stratēģiskais novērtējums nepieciešams, un nav sagaidāma būtiska un negatīva ietekme uz īpaši aizsargājamām sugām un biotopiem, kā arī citām jutīgām dabas teritorijām, to savas kompetences ietvaros nav konstatējusi arī DAP administrācija (Likuma 23.2 panta 3. un 4. punkts).
	6. Ņemot vērā plānotās funkcionālā zonējuma izmaiņas, Lokālplānojuma realizēšana var būt saistīta ar slodzes uz vidi palielināšanos konkrētajā teritorijā, taču, vērtējot teritorijas lielumu (0,2081 ha) un grozījumu būtību, nav sagaidāms, ka Lokālplānojuma realizēšana varētu būt saistīta ar nozīmīgām vides problēmām. Vērtējot iespējamo ietekmes būtiskumu, t. sk. to, cik lielā mērā Lokālplānojumā ietverti priekšnoteikumi darbību ar būtisku ietekmi realizācijai, cik lielā mērā tas varētu ietekmēt plānošanas dokumentus citos plānošanas līmeņos, tajos iekļaujamos nosacījumus u.c. aspektus, Birojs konstatē, ka ar Lokālplānojuma īstenošanu netiek paredzētas būtiskas vidi negatīvi ietekmējošas jaunas izmaiņas teritorijas turpmākajā izmantošanā, ja tiek ievēroti normatīvie akti, kā arī institūciju un Darba uzdevumā izvirzītās prasības, tostarp attiecībā uz ainaviski vērtīgo teritoriju un nodrošinājumu ar centralizēto notekūdeņu apsaimniekošanu (Likuma 23.2panta 1. punkta “a” – “e” apakšpunkts).
	7. Vadoties no šobrīd pieejamās informācijas, plānošanas dokumentam Stratēģiskā novērtējuma procedūra nav nepieciešama, ņemot vērā iepriekš minētos Biroja secinājumus, to savas kompetences ietvaros neprasa Dienests, Veselības inspekcija un DAP administrācija, to nepieprasa spēkā esošie normatīvie akti un tās nepieciešamība neizriet no Likuma 23.2 panta stratēģiskā novērtējuma nepieciešamības kritēriju noteiktajiem nosacījumiem.
6. Līdz ar to Birojs, izvērtējot tā rīcībā esošo un iesniegto informāciju, saskaņā ar Likuma 23.2panta 1., 2., 3. un 4. punkta nosacījumiem konstatē, ka Lokālplānojumam Stratēģiskais novērtējums nav nepieciešams.

**Piemērotās tiesību normas:**

1. Likuma *“Par ietekmes uz vidi novērtējumu”* 4. pants, 23.2 pants, 23.3 pants.
2. Ministru kabineta 2004. gada 23. marta noteikumu Nr. 157 *“Kārtība, kādā veicams ietekmes uz vidi stratēģiskais novērtējums”* 5., 6., 7. punkts.
3. Ministru kabineta 2013. gada 30. aprīļa noteikumi Nr. 240 *“Vispārējie teritorijas plānošanas, izmantošanas un apbūves noteikumi”*.
4. Ministru kabineta 2014. gada 14. oktobra noteikumi Nr. 628 “*Noteikumi par pašvaldību teritorijas attīstības plānošanas dokumentiem*”.

**Lēmuma pieņemšanas pamatojums**:

Pamatojoties uz izvērtēto dokumentāciju un faktiem, kā arī šajā lēmumā ietverto faktisko un tiesisko apstākļu izvērtējumu, argumentiem un apsvērumiem, Likuma 23.2 pantā noteiktajiem stratēģiskā ietekmes uz vidi novērtējuma nepieciešamības kritērijiem un piemērojot citas iepriekš minētās tiesību normas un lietderības apsvērumus, Birojs, atbilstoši Likuma 23.3 panta 1. punktam, secina, ka konkrētajā gadījumā plānošanas dokumenta īstenošanai nav paredzama tik būtiska negatīva ietekme uz vidi, lai piemērotu Stratēģisko novērtējumu.

**Lēmums:**

Nepiemērot stratēģiskā ietekmes uz vidi novērtējuma procedūru Lokālplānojumam nekustamajam īpašumam Rīgas ielā 3 (kadastra apzīmējums 7405 001 0379), Ikšķilē, Ogres novadā.

Direktore (paraksts\*) D. Avdejanova

\**Dokuments ir parakstīts ar drošu elektronisko parakstu*

Daina Dzeguze

daina.dzeguze@vpvb.gov.lv

Lēmums nosūtīts:

1. Ogres novada pašvaldībai, *E.Adresē.*
2. Valsts vides dienesta Atļauju pārvaldei, *E.Adresē.*
3. Viesturam Laiviņam; e – pasts: v.laivins@gmail.com
1. Saskaņā ar Biroja iesniegtajā dokumentācijā klāt pievienoto 2024. gada 4. marta pilnvaru. [↑](#footnote-ref-1)
2. Biroja reģistrācijas Nr. 4-01/993. [↑](#footnote-ref-2)
3. Likuma 6. panta pirmā daļa. [↑](#footnote-ref-3)
4. Ar 2021. gada 1. jūliju, kad stājās spēkā Administratīvi teritoriālā reforma ar jaunu teritoriālo iedalījumu, Ikšķiles novads iekļauts jaunizveidotajā Ogres novadā. [↑](#footnote-ref-4)
5. Pieejams: https://geolatvija.lv/geo/tapis?documents=open#document\_19196. [↑](#footnote-ref-5)